**Nino Baciašvili** (gruzīnu: ნინო ბაციაშვილი; dzimusi 1987. gada 1. janvārī Batumi) ir Gruzijas starptautiskā lielmeistare šahā (2008).

Biogrāfija
----------

Vairākārt pārstāvējusi Gruziju Eiropas un Pasaules junioru šaha čempionātos dažādās vecuma grupās. Lielākais panākums sasniegts 2004. gadā Eiropas junioru šaha čempionātā U18 vecuma grupā, kad ieņemta 4. vieta. Tajā pašā gadā uzvarējusi Gruzijas junioru šaha čempionātā U20 vecuma grupā. 2006. gadā Gruzijas junioru šaha čempionātā ieņēmusi 2. vietu. 2012. gadā izcīnījusi bronzu Gruzijas sieviešu šaha čempionātā. 2015. gadā uzvarējusi Gruzijas sieviešu šaha čempionātā. Šo panākumu atkārtojusi 2018. 2020. un 2022. gadā.

2008. gadā dalījusi pirmo vietu starptautiskajā šaha turnīrā Urmijā (Irāna). 2012. gadā uzvarējusi starptautiskajā šaha turnīrā Maskavā un dalījusi otro vietu Kristīnas Radzikovskas memoriālā Varšavā. Šajā memoriālā piedalījusies arī 2013. gadā, kad kopā ar Joannu Majdanu-Gajevsku dalījusi pirmo vietu. 2014. gadā Bilbao un 2015. gadā Skopjē uzvarējusi Eiropas šaha klubu kausa izcīņā sievietēm Batumi komandas *Nona* sastāvā.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Sopio Gvetadzi, bet 2. kārtā zaudējusi Nino Hurcidzei. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Ketevanu Arahamija-Grantu, bet 2. kārtā zaudējusi Džai Mo.

2020. gada augustā uzvarējusi Gruzijas sieviešu šaha čempionātā. 2021. gada novembrī Rīgā ierindojusies 17. vietā 2021. gada "FIDE Chess.com Grand Swiss" turnīrā sievietēm. 2023. gada februārī ierindojusies 4. vietā Gruzijas sieviešu šaha čempionātā. 2023. gada aprīlī Ņūdelī dalījusi 7.-9. vietu FIDE sieviešu *Grand Prix* izcīņas posmā. 2023. gada augustā Baku piedalījusies FIDE Pasaules kausa izcīņā sievietēm, kurā 4. kārtā piekāpusies nākamajai turnīra uzvarētājai Aleksandrai Gorjačkinai. 2023. gada novembrī Daglasā ierindojusies 47. vietā "FIDE Women's Grand Swiss" turnīrā sievietēm.

Pārstāvējusi Gruzijas komandu lielākajos komandu šaha turnīros:

* Pasaules šaha olimpiādēs piedalījusies 5 reizes (2012—2018, 2022). Komandu vērtējumā izcīnījusi sudraba (2022) un bronzas (2018) medaļas. Individuālajā vērtējumā izcīnījusi zelta (2022) un sudraba (2016) medaļas;
* Eiropas komandu šaha čempionātā piedalījusies 2 reizes (2015—2017). Komandu vērtējumā izcīnījusi sudraba (2017) un bronzas (2015) medaļas;
* Pasaules komandu šaha čempionātos piedalījusies 4 reizes (2015—2023). Komandu vērtējumā izcīnījusi 2 zelta (2015, 2023) un 3 bronzas (2017, 2019, 2021) medaļas. Individuālajā vērtējumā izcīnījusi bronzas (2015) medaļu.

Par panākumiem turnīros FIDE 2004. gadā Baciašvili piešķīra starptautiskās meistares (WIM), bet 2008. gadā — starptautiskās lielmeistares (WGM) nosaukumu. 2013. gadā saņēmusi starptautiskā meistara vīriešiem (IM) nosaukumu, bet 2018. gadā kļuvusi par starptautisko lielmeistaru vīriešiem (GM).

Atsauces
--------

1. ↑  Georgian Women Championship 2012
2. ↑  IM Nino Batsiashvili is 2015 Georgian champion for women
3. ↑  GEO Women 79th Ch
4. ↑  «II Memoriał im. Krystyny Holuj-Radzikowskiej 2012». Arhivēts no oriģināla, laiks: 2015. gada 23. septembrī. Skatīts: 2016. gada 28. novembrī.
5. ↑  OlimpBase :: 19th European Chess Club Cup (women), Bilbao 2014, Nona Batumi
6. ↑  OlimpBase :: 20th European Chess Club Cup (women), Skopje 2015, Nona Batumi
7. ↑  «FIDE Women's World Chess Championship 2017». Arhivēts no oriģināla, laiks: 2017. gada 21. februārī. Skatīts: 2017. gada 17. februārī.
8. ↑  Women’s World Championship 2018
9. ↑  GEO Women 77th Ch
10. ↑  2021 FIDE Chess.com Women's Grand Swiss
11. ↑  Georgian Women 80th Championship
12. ↑  FIDE Women's Grand Prix 2022/23 - Third Leg, New Delhi
13. ↑  Women's Chess World Cup 2023
14. ↑  023 FIDE Women's Grand Swiss
15. ↑  44th Olympiad Chennai 2022 Open
16. ↑  44th Olympiad Chennai 2022 Women
17. ↑  OlimpBase :: Women's Chess Olympiads :: Nino Batsiashvili
18. ↑  OlimpBase :: European Women's Team Chess Championship :: Nino Batsiashvili
19. ↑  OlimpBase :: World Women's Team Chess Championship :: Nino Batsiashvili
20. ↑  1st quarter Presidential Board Meeting 2018, April 6-9, Minsk, Belarus

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)